Der har torsdag eftermiddag mellem klokken 15 og 16 været to biluheld i Aalborg med tre biler impliceret i hver. På Traneholmvej skulle en bil have foretaget et venstresving, men bilen blev påkørt en bil bagfra. Herefter blev bilen, der skulle dreje til venstre, skubbet over i en tredje bil. To personer kom lettere til skade. Den ene fører blev taget ind til politistationen for at få foretaget en blodprøve, siger vagtchef ved Nordjyllands Politi, Bruno Brix. Det andet uheld var et harmonikastød, som skete på Selmalagerløfsvej klokken 15.42. Her stødte tre biler sammen, og én person blev lettere kvæstet.
Der har torsdag eftermiddag mellem klokken 15 og 16 været to biluheld i Aalborg med tre biler impliceret i hver.